РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от заседание на Комисия ”Професионална квалификация и 
информационни технологии”,
проведено на 04.04.2022 г.

Днес, 04.04.2022 г. /понеделник/ от 16:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА - отсъства
ДАНИЕЛА МАРЧЕВА - отсъства
СВЕТЛАНА БОШНАКОВА
СЕВДАЛИН МАВРОВ	

Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Георги Бошнаков – главен експерт в отдел „ИО“, дирекция „ИТСС“.

1.	Извлечение от Протокол № 5/28.02.2022 г., т. 2 във връзка с писмо от министъра на правосъдието относно проект на споразумение, регламентиращо прехвърлянето на правата за администриране върху централната компонента, изградена по проект „Изграждане на средства за видеоконферентни връзки и тяхното използване във фазите на досъдебно и съдебно производство, включително и при трансгранично сътрудничество в правораздаването“.

Комисия „Професионална квалификация и
информационни технологии”
Р Е Ш И :

     1.1. ПРИЕМА СВЕДЕНИЕ извлечение от заседание на Комисия по правни въпроси към Пленума на ВСС по протокол № 05/28.02.2022 г., т.2. 
     1.2. ПОДКРЕПЯ СТАНОВИЩЕТО на Комисия по правни въпроси към Пленума на ВСС, че Висшият съдебен съвет не разполага с нормативно основание за администриране на централната компонента, изградена по проект „Изграждане на средства за видеоконферентни връзки и тяхното използване във фазите на досъдебно и съдебно производство, включително и при трансгранично сътрудничество в правораздаването“ с бенефициент Министерство на правосъдието. 
     1.3. Създаването на организация на работа с централната компонента, ситуирана в Mинистерство на правосъдието, която да отговаря на законовите разпоредби, уреждащи видеоконференцията в ГПК, НПК и АПК е от компетентността на Министерство на правосъдието, бенефициент по проекта.
     1.4. ИЗПРАЩА РЕШЕНИЕТО по т. 1 на Министерство на правосъдието, по компетентност.

   2. Писмо от „Абати“ АД относно актуализиране на индексите за резултати от инстанционна проверка на съдебните актове в ЦУБИПСА.

Комисия „Професионална квалификация и
информационни технологии”
Р Е Ш И :

     2.1. ОТЛАГА РАЗГЛЕЖДАНЕТО на т.2 за следващо заседание на КПКИТ, поради предстоящо провеждане на среща с „Абати“ АД.

3. Писмо от „Абати“ АД относно премахване от сайтове на ВСС на името на разработчика „Абати“ АД.

Комисия „Професионална квалификация и
информационни технологии”
Р Е Ш И :

3.1. Изпраща писмото от „Абати“ АД на „Информационно обслужване“ АД, осъществяващо извънгаранционната поддръжка на Единния портал за електронно правосъдие, за премахване на неактуалната информация.

4. Предложение за промяна на Вътрешните правила за организацията и дейността на Комисия “Професионална квалификация и информационни технологии” към Пленума на Висшия съдебен съвет.

Комисия „Професионална квалификация и
информационни технологии”
Р Е Ш И :

4.1. ИЗМЕНЯ И ДОПЪЛВА Вътрешните правила за организацията и дейността на Комисия “Професионална квалификация и информационни технологии” към Пленума на Висшия съдебен съвет.
4.2. Вътрешните правила за организацията и дейността на Комисия “Професионална квалификация и информационни технологии” към Пленума на Висшия съдебен съвет ДА СЕ ПУБЛИКУВАТ на интернет страницата на Висшия съдебен съвет, секция „Постоянни комисии“, раздел „КПКИТ“, подраздел „Правила“.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
				БОЯН НОВАНСКИ: /п/

				СВЕТЛАНА БОШНАКОВА: /п/

				СЕВДАЛИН МАВРОВ: /п/